अखबार के मुताबिक हरदीप सिंह 19 साल का था जब केएलएफ ने पहली बार उस पर नजर गड़ाई थी. उस समय वह इटली में रहता था. केएलएफ के एक सदस्य हरमिंदर सिंह मिट्टू को उसमें आतंकी बनने की संभावनाएं नजर आईं. इसके बाद वह इटली स्थित उसके घर आने लगा. बाद में उसने हरदीप से अपना स्काइप आईडी भी शेयर किया. पिछले साल एनआईए द्वारा गिरफ्तार किए जाने के बाद हरदीप ने बताया कि जब भी उसे किसी को मारने का काम दिया जाता था तो वह इटली से भारत आता था. इसके लिए उसे इटली में ही ट्रेनिंग दी गई थी.